যখন আমি প্রথম ইলেকট্রনিক্স এর কাজ শুরু করি তখন থেকেই অনুভব করছি এমন একটি সাইটের যেখানে আমি আমার মাতৃভাষায় ইলেকট্রনিক্স সম্পর্কে তথ্য ও সহায়িকা পাব। কিন্তু কখনও সেরকম কোন সাইট বা ব্লগ খুজে পাইনি । তাই বলে কি আমাদের ইলেকট্রনিক্স শিক্ষা থেমে ছিল? তা ছিল না। সৌভাগ্য বসত আমাদের ডিপার্টমেন্টের শিক্ষকরা অনেক হেল্পফুল তাই আমাদের প্রেকটিকেলি ইলেকট্রনিক্স শিখতে তেমন হোঁচট খেতে হয় নি । কিন্তু সবার ভাগ্য আমাদের মতো না। এমন অনেকই আছে যারা তড়িৎ ও ইলেকট্রনিক কৌশল বিভাগের ছাত্র না কিন্তু তারা ইলেকট্রনিক্সের কাজ করতে চায় । তাদের কথা চিন্তা করেই আমার এই ব্লগ লেখার সূচনা । আমার লেখার মূল উদ্দেশ্যই এমন ভাবে ইলেকট্রনিক্স কে পরিবেশন করা যাতে সবাই ( স্কুল কলেজের বাচ্চারাও ) ইলেকট্রনিক্সের কাজ করতে উৎসাহিত হয়।